OpenLLM-France/wikimedia huggingface dataset:
# Micraira

Micraira és un gènere de plantes de la família de les poàcies És originari d'Austràlia.
Fou descrit per Ferdinand Jacob Heinrich von Mueller i publicat a Fragmenta Phytographiæ Australiæ 5: 208. 1866. L'espècie tipus és Micraira subulifolia. F. Muell.
És l'únic gènere de la tribu Micraireae.

## Taxonomia

| Micraira adamsii Micraira compacta Micraira dentata Micraira dunlopii Micraira inserida Micraira lazaridis Micraira multinervia | Micraira pungens Micraira spiciforma Micraira spinifera Micraira subspicata Micraira subulifolia Micraira tenuis Micraira viscidula |

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2015-05-08. [Consulta: 9 març 2010].
* 1 2 «= Micraira». Tropicos.org. Missouri Botanical Garden. [Consulta: 11 desembre 2014].

## Enllaços externs

* Clayton, W.D., Harman, K.T. and Williamson, H. (2006 en endavant). Micraira. En: GrassBase - The Online World Grass Flora. (consultat el 9 de març del 2010)
# Hinacourt

Hinacourt és un municipi francès situat al departament de l'Aisne i a la regió dels Alts de França. L'any 2007 tenia 35 habitants.

## Demografia
### Població

El 2007 la població de fet de Hinacourt era de 35 persones. Hi havia 15 famílies de les quals 4 eren unipersonals (4 dones vivint soles i 4 dones vivint soles), 7 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 17 eren l'habitatge principal de la família i 3 estaven desocupats. Tots els 19 habitatges eren cases. Dels 17 habitatges principals, 8 estaven ocupats pels seus propietaris, 5 estaven llogats i ocupats pels llogaters i 4 estaven cedits a títol gratuït; 3 tenien dues cambres, 1 en tenia tres, 3 en tenien quatre i 10 en tenien cinc o més. 9 habitatges disposaven pel capbaix d'una plaça de pàrquing. A 8 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hinacourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 8 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 24 persones, 18 eren actives i 6 eren inactives. De les 18 persones actives 17 estaven ocupades (9 homes i 8 dones) i 1 aturada (1 home). De les 6 persones inactives 2 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa d'hostatgeria i restauració.
L'any 2000 a Hinacourt hi havia 4 explotacions agrícoles que ocupaven un total de 284 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Hinacourt a l'INSEE.
* Évolution et structure de la population Fitxa amb el detall de dades de Hinacourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Barbacoll de Swainson

El barbacoll de Swainson (Notharchus swainsoni) és una espècie d'ocell de la família dels bucònids (Bucconidae) que habita zones boscoses des de l'est del Paraguai fins a la costa sud-est del Brasil.
# Dibuix de l'Oració a l'hort

El Dibuix de l'Oració a l'hort és un dels pocs dibuixos d'El Greco que es coneixien. Lamentablement, va ser destruït en un incendi durant la Guerra Civil Espanyola.

## Anàlisi de l'obra

Dibuix; tinta amb tocs d'aiguada i llapis blanc sobre paper; 27 x 34 cm.; Antigament a Real Instituto Jovellanos, Gijón.
Segons Josep Gudiol, aquest dibuix era el més interessant dels atribuïts al mestre cretenc. Potser va ser un croquis preparatori per a una de les versions de l'"Oració a l'Hort".

## Bibliografia

* Wethey, Harold Edwin; El Greco y su Escuela (Volumen-II) ; Ediciones Guadarrama; Madrid-1967
* Gudiol, José; Doménikos Theotokópoulos, El Greco; Ediciones Polígrafa, S.A.; Barcelona-1982; ISBN 84 343 0031 1

## Referències

* ↑ Wethey, Harold E. Obra esmentada, p. 165.
* ↑ Gudiol, José. Obra esmentada, p. 318.
# Jiří Dědeček

Jiří Dědeček (Karlovy Vary, 13 de febrer de 1953) és músic, compositor, poeta, traductor, escriptor i autor txec de nombrosos programes de ràdio i televisió txecs.
Va actuar en tàndem amb Jan Burian els anys 1973–1985. Dědeček és president del "Centre PEN Txec".

## Educació

Es va graduar en biblioteconomia a la Universitat Carolina de Praga el 1976. Del 1983 al 1987 va estudiar escriptura de guions a l'Escola de Cinema i TV de l'Acadèmia d'Arts Escèniques de Praga.

## Discografia (selecció)

* 1990 – Zabili trafikantku
* 1996 – Kouzlo noční samoty
* 1998 – Žalozpěv pro lehký holky
* 2003 – Kdyby smrtka měla mladý
* 2006 – Řekněte to mýmu psovi

## Referències

* ↑ «Còpia arxivada». Arxivat de l'original el 2021-04-13. [Consulta: 23 desembre 2020].
* ↑ https://www.penklub.net
* ↑ http://www.dedecek.cz/biography/

## Enllaços externs

* http://www.dedecek.cz/english/ (pàg. oficial el txec i anglès)
* https://blog.aktualne.cz/blogy/jiri-dedecek.php (bloc en txec)
* https://www.imdb.com/name/nm1507736/ (hi ha l'imdb)
# Jonas Staugaitis

Jonas Staugaitis (Omentiškiai, 20 de maig de 1868 - Kaunas, 18 de gener de 1952), fou un metge i polític lituà, va ser el quart president de Lituània durant el cop d'estat del 1926.

## Referències

* ↑ «Jonas Staugaitis – Seimas (parlament)». Arxivat de l'original el 2012-02-27. [Consulta: 19 juny 2010].
# Milan (Tennessee)

Milan és una població dels Estats Units a l'estat de Tennessee. Segons el cens del 2000 tenia 7.664 habitants.

## Demografia

Segons el cens del 2000, Milan tenia 7.664 habitants, 3.170 habitatges, i 2.076 famílies. La densitat de població era de 367,6 habitants/km².
Dels 3.170 habitatges en un 29,5% hi vivien nens de menys de 18 anys, en un 45,9% hi vivien parelles casades, en un 15,5% dones solteres, i en un 34,5% no eren unitats familiars. En el 31,6% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,9% tenia menys de 18 anys, un 8,7% entre 18 i 24, un 25,4% entre 25 i 44, un 21% de 45 a 60 i un 21% 65 anys o més.
L'edat mediana era de 39 anys. Per cada 100 dones de 18 o més anys hi havia 74,9 homes.
La renda mediana per habitatge era de 30.806 $ i la renda mediana per família de 38.503 $. Els homes tenien una renda mediana de 30.449 $ mentre que les dones 21.688 $. La renda per capita de la població era de 17.255 $. Entorn del 9,4% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Milan». American Fact Finder. Oficina del Cens dels Estats Units, 12-01-2010.
# Hinaldag

El Hinaldag o Hinal (àzeri: Hinaldağ, armeni: Հինալ, Hinal) és una muntanya de 3,367 metres que es troba al territori del Dashkasan de la República de l'Azerbaidjan, en la part occidental del Tanriyokhush, secció dels aiguaneixos dels rius Levchay, Shamkhor i Ganja. El pic delimita la frontera entre Armènia i l'Azerbaidjan. És el cim principal del massís Sahdag, el qual passa en la part oriental del Caucas. Conté prats alpins i subalpins.

## Vegeu també

* Llista de cims més alts de l'Azerbaidjan

## Referències

* ↑ «Kiçik Qafqaz vilayətinin geologiyası». www.mediapost-az.com. Arxivat de l'original el 2015-10-10. [Consulta: 24 agost 2017].
# Barbacoll coll-roig

El barbacoll coll-roig (Malacoptila rufa) és una espècie d'ocell de la família dels bucònids (Bucconidae) que habita la selva humida del nord-est del Perú, oest del Brasil i nord-est de Bolívia.
# Dia internacional del dret a la Veritat en relació amb les greus violacions dels drets humans i la dignitat de les víctimes

El Dia internacional del dret a la Veritat en relació amb les greus violacions dels drets humans i la dignitat de les víctimes és un dia internacional que se celebra cada any el 24 de març.
El 21 de desembre de 2010 l'Assemblea General de les Nacions Unides, a la Resolució 65/196, proclamà el 24 de març com a 'Dia Internacional per al Dret a la Veritat en relació amb les violacions greus dels drets humans i per a la dignitat de les víctimes'. En aquesta data, l'any 1980, fou assassinat el bisbe salvadorenc Óscar Arnulfo Romero, que fou un fervent defensor de la causa dels Drets Humans al seu país. L'Assemblea General de les Nacions Unides convida tots els estats membres, les organitzacions del sistema de les Nacions Unides i les altres organitzacions internacionals, així com les entitats de la societat civil, incloses les organitzacions no governamentals i els particulars, a observar de manera apropiada aquest Dia Internacional. Segons les Nacions Unides, el dret a la veritat sovint s'invoca en el context de les violacions manifestes dels drets humans i les infraccions greus del dret humanitari. Les víctimes i els parents de víctimes d'execucions sumàries, desaparicions forçades, desaparicions, segrest de menors o tortures exigeixen saber què va passar. El dret a la veritat comporta tenir un coneixement ple i complet dels actes que es van produir, les persones que hi van participar i les circumstàncies específiques, en particular de les violacions perpetrades i la seva motivació.

## Referències

* ↑ «International Day for the Right to the Truth Concerning Gross Human Rights Violations and for the Dignity of Victims (24 March)». Nacions Unides. [Consulta: 25 juny 2022].
# Teatre Regional de Donetsk

El Teatre Dramàtic Regional Acadèmic de Donetsk (en ucraïnès, ; rus: Донецкий академический областной драматический театр ,), va ser un teatre situat a Mariúpol, ciutat situada a la vora de la mar d'Azov i pertanyent a l'óblast de Donetsk.
El teatre, construït el 1960, va ser destruït durant un atac aeri ocorregut el 16 de març de 2022, durant la invasió russa d'Ucraïna.

## Història

El primer grup teatral de Mariúpol va arribar a la ciutat el 1847 sota la direcció de l'empresari V. Vinográdov. El 1878, Vasili Shapoválov, fill d'un ric comerciant de la ciutat, va llogar un espai per a ser utilitzat com a teatre estable de la companyia. Nou anys més tard, gràcies al finançament del propi Shapoválov, se li va dotar a la companyia d'una nova seu equipada amb un gran escenari i amb capacitat per a 800 espectadors. La nova seu, inicialment denominada Sala de Concerts i posteriorment Teatre d'Hivern, va ser inaugurada el 8 de novembre amb la posada en escena de l'inspector general de Nikolái Gógol.
Després de la revolució russa, la gestió del teatre va passar el 1920 a càrrec del col·lectiu Teatre nou, que a partir de 1936 va poder exhibir-se en una nova seu on abans havia estat l'Església de Santa Maria Magdalena. No obstant això, va tancar el 1947.

## L'edifici modern

El 1959 va començar la construcció de la nova seu, obra dels arquitectes Krylov i Malyshenko, que va ser batejada amb el nom de Teatre Dramàtic Regional de Donetsk. Construït en estil neoclàssic amb la típica pedra grisa procedent de les pedreres de Inkerman, presentava nombroses decoracions d'estuc. El timpà albergava un grup escultòric que representava a obrers metal·lúrgics i pagesos, els oficis més comuns de l'època a la regió.
El 1985 es va afegir al teatre una segona llotja més petita, amb una platea de 70 seients.

### Bombardeig

El març de 2022, després de la destrucció d'edificis civils durant el setge de la ciutat, es va convertir en refugi de centenars de desplaçats fins que el 16 de març de mateix any un bombardeig aeri va destruir l'edifici.

## Premis i reconeixements

El 1978, el grup teatral va celebrar el seu centenari i va ser guardonat amb l'Orde de la Insígnia d'Honor.
El 2007, per decret del Ministeri de Cultura i Turisme d'Ucraïna, el teatre va ser reconegut amb el distintiu de «acadèmic».

## Referències

* ↑ «Mariupol busca supervivientes en el teatro bombardeado por Rusia en el que se refugiaban “cientos de civiles”». El País, 17-03-2022 [Consulta: 20 març 2022].
* 1 2 3 4 5 6 «Drama theatre» (en anglès). Misto Mariupol, 23-02-2021. [Consulta: 20 març 2022].
* ↑ «Донецький академічний обласний драматичний театр м.Маріуполь» (en ucraïnès). Mariupol rada. Arxivat de l'original el 18 de març de 2022.
# Gran Premi de l'Alemanya Oriental de Motocròs 500cc

* Per a altres significats, vegeu «Gran Premi de l'Alemanya Oriental de Motocròs».
El Gran Premi de l'Alemanya Oriental de Motocròs en la cilindrada de 500cc, conegut també com a Gran Premi de la RDA de Motocròs 500cc i abreujat GP de la RDA de 500cc (en alemany, Großer Preis der Deutschen Demokratischen Republik Moto-Cross 500 ccm), fou una prova internacional de motocròs que es va celebrar anualment a l'antiga República Democràtica Alemanya entre el 1963 i el 1972. Totes les edicions varen puntuar per al Campionat del món llevat de la de 1967, que tot i així es disputà i hi participaren els millors especialistes internacionals.
Durant tota la seva història, l'esdeveniment va conviure amb el GP de l'Alemanya Occidental de 500cc, el qual es coneixia també com a GP de la RFA o, simplement, com a GP d'Alemanya.

## Edicions

| Població | Districte | Land | Data usual | De | A | Edicions |
| Gumpelstadt | Wartburgkreis | Turíngia | Al juny | 1963 | 1967 | 4 |
| Schwerin | Schwerin | Mecklenburg-Pomerània Occidental | A l'agost | 1964 | 1971 | 3 |
| Apolda | Weimarer Land | Turíngia | Al juliol | 1968 | 1972 | 3 |
| Total | 3 | | | | | 10 |
* ↑ El circuit de Gumpelstadt (nucli de Moorgrund) es coneixia també com a Kali Merkers pel fet de ser a prop de les mines de potassa (kali) de Merkers, un nucli de Krayenberggemeinde.

## Palmarès

Font:
| Edició | Any | Lloc | Data | Guanyador | Guanyador |
| I | 1963 | Gumpelstadt | 8-9 de setembre | Jeff Smith | BSA |
| II | 1964 | Schwerin | 29-30 d'agost | Jeff Smith | BSA |
| III | 1965 | Gumpelstadt | 5-6 de juny | Paul Friedrichs | ČZ |
| IV | 1966 | Gumpelstadt | 11-12 de juny | Paul Friedrichs | ČZ |
| V | 1967 | Gumpelstadt | 10-11 de juny | Paul Friedrichs | ČZ |
| VI | 1968 | Apolda | 8-9 de juny | Paul Friedrichs | ČZ |
| VII | 1969 | Schwerin | 30-31 d'agost | Arne Kring | Husqvarna |
| VIII | 1970 | Apolda | 25-26 de juliol | Åke Jonsson | Maico |
| IX | 1971 | Schwerin | 26-27 de juny | Bengt Åberg | Husqvarna |
| X | 1972 | Apolda | 22-23 de juliol | Paul Friedrichs | ČZ |

## Estadístiques

    S'han considerat tots els resultats compresos entre el 1963 i el 1972.

### Guanyadors múltiples

| Pilot | Victòries |
| Paul Friedrichs | 5 |
| Jeff Smith | 2 |

### Victòries per país

| País | Victòries |
| RDA | 5 |
| Suècia | 3 |
| Regne Unit | 2 |
| Total | 10 |

### Victòries per marca

| Marca | Victòries |
| ČZ | 5 |
| Husqvarna | 2 |
| BSA | 2 |
| Maico | 1 |
| Total | 10 |

## Referències

* ↑ «Championnat du monde 500cc - 1967» (PDF) (en francès). memotocross.fr. [Consulta: 28 juny 2020].
* ↑ «Allemagne» (en francès). memotocross.fr. [Consulta: 28 juny 2020].
* ↑ «Mx Mondial - Résultats» (en francès). memotocross.fr. [Consulta: 28 juny 2020].
* ↑ «GP Results» (en anglès). jwvanessen.com. Arxivat de l'original el 16 de gener 2016. [Consulta: 28 juny 2020].
* ↑ Jonsson, Åke. «Results - Grand Prix» (en anglès). akejonsson.com. Arxivat de l'original el 16 de setembre 2020. [Consulta: 28 juny 2020].

## Enllaços externs

* Vídeo del GP de l'Alemanya Oriental de 500cc de 1966 (Gumpelstadt), guanyat per Paul Friedrichs (alemany)
# Juan Bautista Villalba

Juan Bautista Villalba (Luque, 29 d'agost de 1924 - 18 d'abril de 2003) fou un futbolista paraguaià de la dècada de 1940.
Fou 14 cops internacional amb la selecció del Paraguai.
Pel que fa a clubs, defensà els colors de Gral. Aquino, Sportivo Luqueño, CA Huracán, Boca Juniors (Cali) i Olimpia.

## Referències

* ↑ Hábil y notable puntero zurdo Arxivat 4 July 2008$^{[Datemismatch]}$ a Wayback Machine.
* ↑ «Adiós a Juan Bautista Villalba» (en spanish). Diario ABC Color, 22-04-2003 [Consulta: 24 octubre 2011]. Arxivat 2016-03-04 a Wayback Machine.
# Barranc de la Coscolla

El barranc de la Coscolla és un barranc, afluent del riu de Manyanet. Discorre per l'antic terme de Benés, de l'Alta Ribagorça, tot i que administrativament pertany al terme de Sarroca de Bellera, al Pallars Jussà.
Es forma en el Coll de Sas, al sud-est del poble de Sas i al nord-est de Sant Quiri de Sas. Des d'aquest lloc baixa cap al sud-est, passant pel sud del poble de Benés, i s'aboca en el riu de Manyanet a prop de la Borda de Bonet, al nord de la Mola d'Amunt.

## Enllaços externs

* Institut Cartogràfic de Catalunya
# Dia internacional de la preparació davant les epidèmies

El Dia internacional de la preparació davant les epidèmies és un dia internacional fixat per l'Organització de les Nacions Unides al 27 de desembre.
Es va aprovar el 13 de novembre del 2020 a l'Assamblea General de les Nacions unides a través de la Resolució 75/L. 18. L'objectiu de l'establiment d'aquest dia va ser que els estats invertissin en sanitat pública per prevenir noves epidèmies, en un moment complicat per la pandèmia de la Covid-19. En concret, el secretari general de l'Onu, António Guterres va demanar "aprendre de l'experiència del coronavirus per millorar la resposta a futures emergències".

## Referències

* ↑ Nations, United. «Día Internacional de la Preparación ante las Epidemias | Naciones Unidas» (en castellà). [Consulta: 18 juny 2022].
* ↑ Cañete, Alejandro. «L'OMS avisa que la pandèmia del coronavirus no serà l'última i fa una crida global», 28-12-2020. [Consulta: 18 juny 2022].
# Tarapacá

* No s'ha de confondre amb Tarapaca.
«Tarapacá» té aquests significats:
* Departament de Tarapacá. departament del Perú que va existir entre 1878 i 1883 quan passà sota domini de Xile en virtut del tractat d'Ancón
* Província de Tarapacá, província de Xile que existí del 1884 fins a 1974, creada a partir del departament de Tarapacá peruà
* Regió de Tarapacá, regió de Xile
* Sportivo Tarapacá Ferrocarril o Centro Social Tarapacá, club de futbol peruà de la ciutat de Lima
# Johann Georg Rosenhain

Johann Georg Rosenhain (1816-1887) va ser un matemàtic alemany.

## Vida i Obra

Nascut en una família jueva, va estudiar a la Friedrich Schule de Königsberg i després a la universitat d'aquesta ciutat, on va ser deixeble avançat de Jacobi. Va editar els apunts de les seves classes de 1836-1837, on Jacobi demostrava la llei biquadràtica.
El 1844 va obtenir l'habilitació per ser professor de matemàtiques a la universitat de Breslau (Bratislava, actualment Wrocław, Polònia), on va donar classes fins al 1851.
El 1851 va ser nomenat professor de la universitat de Viena i el 1857 va retornar a la de Königsberg en la que va ser professor fins poca abans de la seva mort.
Rosenhain és conegut per haver resolt el problema plantejat l'any 1846 per l'Acadèmia de Ciències de Paris sobre les inverses de les funciona abelianes. En la seva memòria titulada Sur les fonctions de deux variables à quatre périodes, qui sont les inverses des intégrales ultra-elliptiques de la première classe (publicada per l'Acadèmia el 1851) demostrava, com havia suggerit Jacobi, que les funcions hiperel·líptiques poden ser expressades com coeficients de funcions theta de dues variables.
Malgrat aquests començaments tant prometedors, Rosenhain no va publicar res més en la seva vida.

## Referències

* ↑ Goldstein & Schappacher, pàgina 28.
* ↑ Wieslaw, pàgina 35.
* ↑ Hille, pàgina 138.

## Bibliografia

* Goldstein, Catherine; Schappacher, Norbert. «A book in search of a discipline». A: Catherine Goldstein, Norbert Schappacher, Joachim Schwermer (eds.). The Shaping of Arithmetic (en (anglès)). Springer, 2007, p. 3-67. ISBN 978-3-540-20441-1.
* Hille, Einar «Mathematics and Mathematicians from Abel to Zermelo» (en (anglès)). Mathematics Magazine, Vol. 6, Num. 3, 1953, pàg. 127-146. ISSN: 0025-570X.
* Wieslaw, Witold. «Mathematica Bratislaviensis». A: R Grzaslewicz, C Ryll-Nardzewski, H Hudzik, J Musielak (eds.). Function Spaces (en (anglès)). World Scientific Publishing, 2003, p. 30-38. ISBN 981-238-267-4.

## Enllaços externs

* O'Connor, John J.; Robertson, Edmund F. «Johann Georg Rosenhain» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Burau, Werner. «Rosenhain, Johann Georg». Complete Dictionary of Scientific Biography, 2008. [Consulta: 7 gener 2017].